গণপ্রজাতন্ত্রী বাংলাদেশ সরকার ১৯৭২ সালের ২২ জুন আইএলও কনভেনশন ১০৭ অনুস্বাক্ষর করে।১০৭ কনভেনশনের উন্নততর হল ১৬৯ নং কনভেনশন।এটি বাংলাদেশ সরকার এখনো পয্যন্ত অনুস্বাক্ষর করেনি।বাংলাদেশ যদি মহান মুক্তিযুদ্ধের চেতনায় একটি গণতান্ত্রিক, অসাম্প্রদায়িক, শোষণ-বৈষম্যহীন রাষ্ট্র হিসেবে বিশ্বের বুকে পরিচিত হতে চায়। তাহলে রাষ্ট্রকে অবশ্যই আদিবাসীদের রাজনৈতিক, অর্থনৈতিক, সামাজিক, সাংস্কৃতিক ও প্রথাগত ভূমি অধিকারের প্রতি সম্মান প্রদর্শন করা উচিত। বাংলাদেশ একটি বহু জাতি, বহু ভাষার, বহু সংস্কৃতির বৈচিত্রময় দেশ। একক কোন বাঙালি জাতি রাষ্ট্র নয়। এই ধ্রুব সত্যটিকে হৃদয়ে গভীরভাবে আত্ম-জিজ্ঞাসা ও আত্ম-উপলদ্ধির মধ্য দিয়ে রাষ্ট্রের নীতি-নির্ধারকদের উগ্র বাঙালি জাতীয়তাবাদীর দাম্বিকতা-জ্যাত্যাভিমান মানসিকতা ত্যাগ করা উচিত।এতে করে বর্হিবিশ্বে দেশের ভাবমূর্তি আরো উজ্জ্বল হবে।সরকার যেহেতু আইএলও কনভেনশন ১০৭ এ অনুস্বাক্ষর করেছে। তাই মানবাধিকার মৌলিক স্বাধীনতার প্রতি শ্রদ্ধা রেখে সরকারের উচিত আইএলও কনভেনশন ১০৭ বিধানাবলী যথাযথভাবে মেনে চলা এবং আইএলও কনভেনশন ১৬৯ অনুস্বাক্ষর করা।